কাজী উরফী আহমদ বললেন, ‘‘দেশি দুই ধারাবাহিকের মধ্যে ‘নিউইয়র্ক থেকে বলছি’-র শুটিং হয়েছে নিউইয়র্ক ও দেশে। এতে আমেরিকা প্রবাসী অনেক জনপ্রিয় শিল্পী অভিনয় করেছেন। আর প্রথমবারের মতো দীপ্ত টিভি কবিগুরু রবীন্দ্রনাথ ঠাকুরের ছোট গল্প ‘মধ্যবর্তিনী’ নিয়ে বড় আকারে ধারাবাহিক নির্মাণ করতে যাচ্ছে। এটির পর্ব সংখ্যা হবে ৭২। এছাড়া দেশের সবচেয়ে জনপ্রিয় বিদেশি সিরিয়াল ‘সুলতান সুলেমানে’র অষ্টম সিজন শুরু হচ্ছে।’’